АҞӘА, ажьырныҳәа 21 - Sputnik. Апандемиа иаалагазар, COVID-19 аҿагыларатә усмҩаԥгатәқәа 400 миллион мааҭ рҟынӡа инаӡоит ареспубликазы ҳәа иҳәеит атәыла ахада Иусбарҭа аиҳабы ихаҭыԥуаҩ Џьансыхә Нанба Аԥсуа телехәаԥшра аефир аҿы.
Иара иазгәеиҭеит арҭ аԥарақәа рҟынтәи аҳәынҭқарра 200 миллион мааҭ шоунажьыз, егьырҭ аԥарақәа еиуеиԥшым аиҿкаарақәа шракәу иалазгалаз.
"Аҳәынҭқарразы иналукааша усны иҟалеит аҿкчымазара иаҿагыланы ақәԥара. Абри аганахьала ихымԥадатәины иҟоу аусурақәа зегьы мҩаԥыргоит", - ҳәа азгәеиҭеит иара.
Ареспублика агәабзиарахьчара аминистр Ҭамаз Ҵахнакьиа иҳәеит акоронавирус аҿагылара аус аҟны ацхыраара ду шыҟанаҵаз урыстәылатәи арратә госпиталь, иахьазы ара рыҽшырхәышәтәуа 60 пациент.
Иара убасгьы еиҭеиҳәеит хара имгакәа урыстәылантәи иаараны ишыҟоу арԥҳақәа иԥсабаратәымкәа аҳауа рҭазырсуа аппаратқәа (ИВЛ) хәба. Аҟәа ахада Беслан Ешба иҳәеит Аҟәатәи аҿкчымазаратә хәышәтәырҭа иахьазы ишамоу ИВЛ аппаратқәа хәба, аха урҭ рыцҵара шазыԥхьагәаҭоу. Иара убасгьы ирыцҵахоит аиарҭа ҭыԥқәа.
Зынӡа ареспубликаҿы 77 ИВЛ аппарат ыҟоуп еиуеиԥшым ахәышәтәырҭақәа рҿы ҳәа иҳәеит Ҵахнакьиа.
Иара убас шәаԥхьар ҟалоит:
ВОЗ ари амчыбжь азы COVID-19 аҟынтәи арекордтә ԥсыҭбарақәа азгәанаҭеит
АҞӘА, лаҵара 7 – Sputnik. Иҳаҩсыз уахыки-ҽнаки рыла COVID-19 рылоу ирыламу аилкааразы 334-ҩык атестқәа рзыҟаҵан, урҭ рахьтә 52-ҩык рцәа акоронавирус шалаз аадырԥшит ҳәа аанацҳауеит Ауааԥсыра COVID-19 рацәыхьчаразы аоперативтә штаб.
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 51-ҩык, урҭ рахьтә 45-ҩык акоронавирус адиагноз рзышьақәыргылоуп, рҭагылазаашьа бааԥсуп 26-ҩык, ибжьаратәуп - 20-ҩык.
Аҟәатәи аинфекциатә хәышәтәырҭаҿы ирхәышәтәуеит акоронавирус зцәа иалоу 37-ҩык апациентцәа, Очамчыра ирхәышәтәуеит 13-ҩык, Гагратәи ахәышәтәырҭаҿы - 21-ҩык, Тҟәарчалтәи ахәышәтәырҭаҿы - хәҩык апациентцәа.
Акоронавирус иазку ажәабжьқәа зегьы шәрыԥхьар ҟалоит абра>>
"Маи 8-9 Гәдоуҭа араион ф-қыҭак злахәу аныҳәа дуӡӡа амҩаԥгара ҳазыхиоуп, ашҭа маншәлоуп, аҽқәа уахь инаргаран иҟаз зегьы иахьа инагоуп. Аҽқәа рҭыԥ дара ақыҭақәа рхала, рџьабаала иҟарҵеит. Араион аҟынтә ф-командак 50-50 нызқь мааҭ рыҭоуп, ацхыраара ҳасабала. Иҟоуп раԥхьаӡа акәны ас еиԥш аҽырхәмаррақәа ирылахәу. Иҟоуп раԥхьаӡа акәны иҽыжәлазгьы, ус ҳара ҳҿы дыҟоуп 9 класск рҿы итәоу аҽыуаҩ қәыԥш. Ари аныҳәа ҳажәлар еиднакылоит, аԥсуа жәынгьы-ҿангьы ирымаз аспорт аихьӡарақәа аазырԥшуаз, аԥсҭазаара дуӡӡа ԥхьаҟа изгоз ажәларқәа ҳреиуоуп ҳара. Иҟан аамҭақәа 10 командак рҟынӡа ианыҟаз. Аԥсуа ҽыбӷаҟазаратә хәмаррақәа раԥхьа имҩаԥган Абгархықә, нас Аҷандара, Аацы, абарҭ ақыҭақәа зегьы рзы ари амш азы аныҳәа дуӡӡа ҟарҵон, иара усгьы иҟоуп иахьагьы", - ҳәа еиҭеиҳәеит Габуниа.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.
Иара убас шәаԥхьар ҟалоит: